Stavros Theodorakis

Stavros Theodorakis, gr. Σταύρος Θεοδωράκης, (* 1963, Drapanias, Grécko) je grécky politik, zakladateľ a predseda zaniknutej opozičnej centristickej strany To Potami (Το Ποτάμι, Rieka), novinár a spisovateľ.

Životopis 
Ako reportér pracoval od roku 1984, pôsobil v rôznych rozhlasových staniciach, ale tiež písal články v známych gréckych novinách. Venoval sa aj problematike vzdelávania romskych detí. Vydal tiež tri knihy. Od roku 2000 moderoval vlastnú reláciu, kde sa venoval rôznym problémom a spoločenskej situácií.  

V roku 2014 založil politickú stranu, To Potami postavenú na jeho popularite. Strana je proeurópsky orientovaná, snaží sa vyriešiť grécku krízu lepšou spoluprácou s Bruselom a hlavne s gréckymi veľkopodnikateľmi, napr. aj s prosperujúcim sektorom gréckeho lodiarstva, s ktorým majú členovia strany dobré vzťahy. Theodorakis celý rok cestoval po krajine, organizoval rozhovory a mítingy. 

V eurovoľbách v roku 2014 získala jeho strana 6,60% a tak obsadila dve kreslá v europarlamente, jedno z nich obsadil fyzik Jorgos Grammatikakis. V predčasných voľbách v januári 2015 získala Potami 6,05% a 17 parlamentných kresiel. Theodorakis vždy kritizoval Alexisa Tsiprasa, víťaza volieb, za radikálnu lavicovú stranu SYRIZA, že je protieurópsky a nemá riešenia a tak sa do jeho vlády nepripojil, avšak oznámil, že prospešné veci bude podporovať.

V máji 2019 po porážke strany vo voľbách do Europarlamentu ohlásil zámer rezignovať na postu predsedu.. Zostal však formálnym lídrom strany až do ukončenia činnosti strany v novembri toho istého roku..

Referencie

Iné projekty

Externé odkazy 
 Author profile 
 Výsledky parlamentných volieb 2015

Grécki politici
Grécki novinári
Grécki spisovatelia
Narodenia v 1963